cyanic-selkie/wikianc huggingface dataset:
Կամավոր մարզական ընկերություն
Միավորում էր ֆիզիկական կուլտուրայով, սպորտով և տուրիզմով զբաղվողներին, աջակցում մարզիկների վարպետության բարձրացմանը, փորձում նպաստել զանգվածային ֆիզկուլտուրայի, սպորտի և տուրիզմի զարգացմանը։ Կամավոր մարզական ընկերությունում ընդգրկված են շրջանների, խոշոր կառույցների, ժողտնտեսության տարբեր ճյուղերի, ուսումնական հաստատությունների ֆիզկուլտուրային կոլեկտիվները։
ԿՄԸ-ներն ունեցել են իրենց կանոնադրությունը, դրոշը, խորհրդանշանը, կրծքանշանը, մարզական հագուստը։ 1986 թվականի դրությամբ, Խորհրդային Հայաստանում գործել են 8 կամավոր մարզական ընկերություն՝ «Աշխատանք», «Սևան», «Դինամո», «Սպարտակ», «Աշխատանքային ռեզերվներ»,«Լոկոմոտիվ», «Զենիթ», «Բուրեվեստնիկ»։
«Աշխատանք»ում ընդգրկված էին արտադրական ձեռնարկությունների և շինարար, կազմակերպությունների բանվոր ծառայողները (130 հազար մարդ), «Սևան»-ում՝ գյուղական վայրերի ազգաբնակչությունը (160 հազար), «Դինամոյում՝ հանրապետության ներքին գործերի մինիստրության և պետական անվտանգության կոմիտեի համակարգի անձնակազմը, «Սպարտակ»-ում՝ առևտրի, արդյունաբերական կոոպերացիայի, թեթև և սննդի արդյունաբերության, քաղաքացիական ավիացիայի, ավտոտրանսպորտի աշխատողները (120 հազար), «Աշխատանքային ռեզերվներ»-ում՝ պրոֆտեխկրթության բնագավառի սովորողներն ու աշխատողները (55 հազար), «Լոկոմոտիվ»-ում՝ երկաթուղային տրանսպորտի (7,5 հազար), «Զենիթ»-ում՝ մեքենաշինության արդյունաբերության որոշ ճյուղերի աշխատողները, «Բուրեվեստնիկ»-ում՝ բուհերի և միջնակարգ մասնագիտական ուսումնական հաստատությունների սովորողներն ու աշխատողները (40 հազար)։
Վոլիցա-Դրուժկոպոլսկայա
Վոլիցա-Դրուժկոպոլսկայա (Волиця-Дружкопільська), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1570 թվականին։
2001 թվականի տվյալներով Վոլիցա-Դրուժկոպոլսկայա գյուղում բնակվում էր 283 մարդ։ Բնակավայրը զբաղեցնում է 5,13 կմ² տարածք։ Բնակչության խտությունը կազմում էր 55,17 մարդ/կմ²։
Արտաքին հղումներ
Կատեգորիա:Ուկրաինայի Վոլինի մարզի Գորոխովի շրջանի բնակավայրեր Կատեգորիա:Ուկրաինայի գյուղեր Կատեգորիա:1570 թվականին հիմնադրված բնակավայրեր
Ալեքսանդրովկա (գյուղ, Իզյումի շրջան)
Ալեքսանդրովկա (Олександрівка), գյուղ Ուկրաինայի Խարկովի մարզի Իզյումի շրջանում։ Հիմնադրվել է 1886 թվականին։
2001 թվականի տվյալներով Ալեքսանդրովկա գյուղում բնակվում էր 420 մարդ։ Բնակավայրը զբաղեցնում է 1063 կմ² տարածք։ Բնակչության խտությունը կազմում էր 395,11 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Իզյումի շրջանի բնակավայրեր Կատեգորիա:Ուկրաինայի գյուղեր Կատեգորիա:1886 թվականին հիմնադրված բնակավայրեր
Պողոս Հակոբյան (արվեստի գործիչ)
Պողոս Հակոբյան (1844 - 1921), հայ նկարիչ, փորագրիչ և լուսանկարիչ։
Ծնվել է Կ. Պոլսում։ Երիտասարդ հասակից տեղափոխվել է ԱՄՆ, հետևել փորագրության և լուսանկարչության, ապա զբաղվել նկարչությամբ։ Հնարել է լուսափորագրության (ցինկոգրաֆիա) մի եղանակ, որը կոչվել է նրա անունով։ Ունեցել է նկարչական արվեստանոց, որտեղ սովորել են բազմաթիվ երիտասարդներ ։
Աղբյուրներ
Կատեգորիա:Հայ նկարիչներ Կատեգորիա:Հայ լուսանկարիչներ Կատեգորիա:Հայ փորագրիչներ Կատեգորիա:1844 ծնունդներ Կատեգորիա:1921 մահեր Կատեգորիա:Ստամբուլ քաղաքում ծնվածներ
Օշֆելդեն (Ստորին Հռենոսի գավառ)
Օշֆելդեն (Hochfelden), համայնք Ֆրանսիայի Գրանդ Էստ մարզի Ստորին Հռենոս գավառում :
Աշխարհագրություն
Գտնվում է Փարիզ քաղաքից 390 կմ արևելք, Ստրասբուրգ քաղաքից` 24 կմ հյուսիս-արևմուտք:
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 2141 աշխատունակ (15-64 տարեկան) բնակիչ, որոնցից ակտիվ էին 1671-ը, իսկ ոչ ակտիվները` 470: Ակտիվության ցուցանիշը կազմում է 78,0 %: 1671 աշխատունակ մարդկանցից աշխատել է 1547 անձ (817 տղամարդ և 730 կին): Գործազուրկ են եղել 124 անձ (58 տղամարդ և 66 կին): 470 անաշխատունակներից 157-ը եղել են աշակերտներ կամ ուսանողներ, 200-ը` թոշակառուներ, իսկ 113-ը չեն աշխատել տարբեր պատճառներով :
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Կանանց հանրապետական խորհուրդ
Կանանց հանրապետական խորհուրդ
Ստեղծվել է 1987 թվականին։ Բարձրագույն ղեկավար մարմինը հանրապետական կոնֆերանսն է (առաջինը՝ 1987 թվականին), գործադիրը՝ խորհրդի նախագահությունը։ Խնդիրն է համարել նպաստել կանանց «դերի բարձրացմանը հասարակության և պետության գործերի կառավարման մեջ», կին բնակչությանը դաստիարակել «սովետական ժողովրդի հեղափոխական, մարտական և աշխատանքային ավանդույթներով, հայրենասիրության, ինտերնացիոնալիզմի, սոցիալական ակտիվության ոգով»։
Աջակցում է կանանց աշխատանքային և սոցիալ-կենցաղային պայմանների բարելավմանը, նրանց ստեղծագործական ունակությունների զարգացմանը, մասնակցում սանիտարա–առողջարարական միջոցառումների պլանների մշակմանը, կուլտուրդաստիարակչական, մարզական-մասսայական աշխատանքներին հատկացվող միջոցների պլանավորմանը։
Օգնում է աշխատանքային գործունեություն չունեցող կանանց հանրօգուտ աշխատանքի մեջ ներգրավելու։ 1987 թվականին միավորել է քաղաքային և շրջանային 51 խորհուրդ (ավելի քան 600 մարդ)։
Կատեգորիա:Հայաստանի կազմակերպություններ
Դմիտրի Մարկով
Դմիտրի Մարկով (Дмитрий Марков, ), ռուս լուսանկարիչ-վավերագրող և կամավոր, որը հայտնի է դարձել՝ ստեղծելով «գավառական Ռուսաստանի» ժանրային լուսանկարներ և հրապարակելով դրանք իր ինստագրամյան կայքէջում։ Մարկովը համարվում է Ռուսաստանի ամենահայտնի ժամանակակից լուսանկարիչներից մեկը ։
Կենսագրություն
Ծնվել է մերձմոսկովյան Պուշկինո քաղաքում՝ ալկոհոլիկի անապահով ընտանիքում։ Ընդունվել է ինժեներական քոլեջ բանակից խուսափելու համար։ Երրորդ կուրսում նրան հեռացրել են այն բանից հետո, երբ բռնել են ռեկտորի աշխատասենյակում թմրանյութ օգտագործելիս։ Այս ժամանակահատվածում Մարկովը ձեռք է բերում իր առաջին տեսախցիկը՝ թմրանյութային կոտրումից խուսափելու համար։ Դմիտրիի խոսքով՝ լուսանկարչությունն ինքը սովորել է Ալեքսանդր Լապինից։
2012 թվականին գրանցվել է Ինստագրամում։
2013 թվականին մասնակցել է Դևիդ Ալան Հարվիի «Burn Diary» նախագծին՝ այնտեղից վերցնելով իր ինստագրամի ապագա հայեցակարգը՝ նկարահանել միայն բջջային հեռախոսով և տարածել միայն այն, ինչ լուսանկարել է այսօր։
2016 թվականից համագործակցում է «Такие дела» սոցիալական պորտալի հետ։
2016 թվականին Մարկովը դարձել է առաջին ռուս մասնակիցը և 15 երկրներից 15 լուսանկարիչներից մեկը, որոնք մասնակցել են iPhone 7-ի «Apple’s Taken on the iPhone» գովազդային արշավին։
2017 թվականին Treemedia հրատարակչությունում լույս է տեսել Մարկովի «#Սևագրություն» (#Черновик) առաջին գիրքը ։ Գրքի թողարկման կապակցությամբ 2018 թվականի փետրվարին Մոսկվայի Fotodoc վավերագրական լուսանկարչության կենտրոնում տեղի է ունեցել Մարկովի «Ռուսաստան։ #Սևագրություն» (Россия. #Черновик) ցուցահանդեսը։
2018 թվականին կայացել է Մարկովի աշխատանքների անհատական ցուցահանդեսը՝ ֆրանսիացի մոդելավորող Ագնես Բ․-ի հովանու ներքո «Paris Photo» լուսանկարչական արվեստի միջազգային ցուցահանդեսի շրջանակներում, որը տեղի է ունեցել նոյեմբերի 8-11-ին Փարիզում ։
2018 թվականին մասնակցել է նաև Ֆրանսիայում տեղի ունեցած «HOPE» ցուցահանդեսին, որի կազմակերպիչն է Մանուել Ռիվեր-Օրթիզի հիմնադրամը։
2019 թվականին Մարկովի աշխատանքները կրկին ներկայացվել են Ագնես Բ․-ի կողմից «Paris Photo 2019» ցուցահանդեսում՝ Կլաուդինա Դորիի և Չեդ Մուրի հետ համատեղ ցուցահանդեսի շրջանակներում  ։
2019 թվականին Ջենովայի VisionQuesT պատկերասրահում տեղի է ունեցել Մարկովի «#Draft #Russia» անհատական ցուցահանդեսը ։
2019 թվականին ֆրանսիական IIKKI Books հրատարակչությունում լույս է տեսել Մարկովի «CUT OFF» երկրորդ գիրքը ։
2019 թվականի ապրիլի 6-ից հունիսի 4-ը կայացել է Մարկովի անհատական ցուցահանդեսը Նյու Յորքում Ագնես Բ․-ի բուտիկի պատկերասրահում ։
Գնահատականներ
Մարկովը համարվում է Ռուսաստանի գլխավոր ժամանակակից լուսանկարիչներից մեկը ։
Քննադատները հաճախ են Մարկովին մեղադրում այն բանում, որ նա սևացնում է ռուսական իրականությունը և ցույց է տալիս գավառական կյանքի անհրապույր նկարները։ Մարկովը, սակայն, բացատրում է, որ կենտրոնանում է չնչին մանրամասների վրա, քանի որ շատ լավ իմանում և զգում է ոչ այնքան բարեկեցիկ մարդկանց կարիքները։ Նրա լուսանկարների հերոսների թվում են հաշմանդամները, որբերը, բանտարկյալները, զինվորականները և պարզապես ռուսական խորքի բնակիչները։
Եվրոպացիները Մարկովի լուսանկարներն անվանում են ռուսական դասականության նկարազարդումներ։
Որոշ քննադատներ Մարկովի լուսանկարների ոճաբանությունը համեմատում են Վերածննդի դարաշրջանի կտավների և Ալեքսանդր Դեյնեկայի նկարների հետ։
Նկարիչ Դմիտրի Վրուբելը ստեղծել է վիրտուալ թանգարան, որի բաժիններից մեկը կրում է Մարկովի անունը։
Արտաքին հղումներ
Կատեգորիա:Ռուս լուսանկարիչներ Կատեգորիա:Ռուս լրագրողներ Կատեգորիա:Լրագրողներ այբբենական կարգով
Անապատ (Հալեպի նահանգ)
Անապատ, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
ՀՀ ԳԱԱ բուսաբանության ինստիտուտ
'''ՀՀ ԳԱԱ Ա. Թախտաջյանի անվան բուսաբանության ինստիտուտ''', կազմակերպվել է 1938 թվականին ԱրմՖԱՆ-ի կենսաբանության բաժնի և բուսաբանական այգու միավորմամբ։
Հիմնական խնդիրներ
Հիմնական խնդիրներն են Հայաստանի բուսական աշխարհի, բուսական պաշարների, բարձրակարգ բույսերի էվոլյուցիայի ուսումնասիրությունը, անտառաբուծությունը, տնտեսապես արժեքավոր և գեղագարդիչ բույսերի ներմուծումն ու կլիմայավարժեցումը, ինչպես նաև բույսերի անատոմիայի, ֆիզիոլոգիայի, էկոլոգիայի, փոշեհատիկաբանության, բրածո բույսերի հետազոտությունը։ Կազմված է բարձրակարգ բույսերի կարգաբանության և աշխարհագրության, անտառագիտության, հումքի և բույսերի էկոլոգիայի, երկրաբուսաբանության, ծառագիտության և ծաղկաբուծության, «Հայաստանի բուսաշխարհ» բաժիններից, բույսերի ֆիզիոլոգիայի լաբորատորիայից և բուսաբանական այգուց՝ Սևանի ու Վանաձորի բաժանմունքներով։ Ինստիտուտում մշակվել են Հայաստանի անտառապատման և կանաչապատման գիտական հիմունքները, որի հիման վրա անտառապատվել է Սևանա լճից ազատված շուրջ 17 հզ հա տարածք, հարյուրավոր գեղազարդիչ ներմուծված բուսատեսակներ ներդրվել են քաղաքների և բնակավայրերի կանաչապատման գործում, ստեղծվել են եթերայուղատու, դեղատու և այլ օգտակար հատկություններով բուսատեսակներ։ Կազմվել և հրատարակվել է (1989) բույսերի Կարմիր գիրքը։ Բուսաբանական ինստիտուտում ստեղծվել է բույսերի հարուստ հերբարիում (բուսապահոց՝ շուրջ 500 հզ թերթով) ։
Ծանոթագրություններ
Կատեգորիա:Գիտահետազոտական ինստիտուտներ ըստ թեքումի Կատեգորիա:ՀՀ ԳԱԱ ինստիտուտներ ու կազմակերպություններ
Պատրիք Հեմիլթոն (նահատակ)
Պատրիք Հեմիլթոն, շոտլանդացի եկեղեցական ու վաղ շրջանի բողոքական ռեֆորմատոր։ Ճանապարհորդել է դեպի Եվրոպա, որտեղ ծանոթացել է առաջատար մտածողների հետ ու վերադարձել Շոտլանդիա՝ քարոզելու։ Որպես հերետիկոս դատվել է արքեպիսկոպոս Ջեյմս Բիթոնի կողմից, մեղավոր ճանաչվել ու հանձնվել աշխարհիկ իշխանությանը, որից հետո ցցի հանվելով այրվել է Սենտ Էնդրյուս քաղաքում։
Վաղ կյանք
Հեմիլթոնը քինկավիլցի սըր Պատրիք Հեմիլթոնի ու վերջինիս կնոջ՝ Շոտլանդիայի թագավոր Ջեյմս II-ի երկրորդ որդու՝ Ալբանիի դուքս Ալեքսանդր Ստյուարտի դստեր՝ Քեթրին Ստյուարտի երկրորդ որդին էր։ Ծնվել է Գլազգոյի թեմում, հավանաբար իր հայրիկի Լանարքշիր կոմսության Ստոունհաուս գյուղի կալվածքում, և ամենայն հավանականությամբ կրթություն է ստացել Լինլիթգո քաղաքում։ 1517 թվականին նշանակվել է Ռոսշիր կոմսության Ֆիրն վանքի տիտղոսակիր վանահայր։ Այս պաշտոնից ստացած եկամուտը թույլ է տվել նրան սովորել Փարիզի համալսարանում, որտեղ 1520 թվականին ստացել է արվեստների մագիստրոսի աստիճան։ Փարիզում, որտեղ Մարտին Լյութերի գրվածքներն արդեն մեծ իրարանցում էին առաջացրել, Հեմիլթոնը ծանոթացել է այն ուսմունքի հետ, որը հետագայում պետք է որդեգրեր։ Ըստ 16-րդ դարի աստվածաբան Ալեքսանդր Ալիսիուսի՝ Հեմիլթոնն ավելի ուշ տեղափոխվել է Լյովեն, հավանաբար Էրազմուսի համբավով գայթակղված, որի շտաբը 1521 թվականին գտնվում էր այնտեղ։
Վերադարձ ու փախուստ
Շոտլանդիա վերադառնալով Հեմիլթոնը որպես իր բնակավայր ընտրել է Սենտ Էնդրյուս քաղաքը, որը կրթության ու կրոնի մայրաքաղաքն էր Շոտլանդիայում։ 1523 թվականի հունիսի 9-ին անդամագրվել է Սուրբ Էնդրյուսի համալսարանի Սուրբ Լեոնարդի քոլեջին, իսկ 1524 թվականի հոկտեմբերի 3-ին ընդունվել է դրա արվեստի ֆակուլտետ, որտեղ նա հումանիստ ու տրամաբան Ջոն Մեյջորի նախ ուսանողն էր, ապա՝ գործընկերը։ Համալսարանում Հեմիլթոնն այնպիսի հեղինակություն է ձեռք բերել, որ նրան թույլատրել են մայր տաճարում կատարել իր կողմից հորինված պատարագը։
Բարեփոխումների ուսմունքը խորը ազդեցություն էր թողել երիտասարդ վանահոր վրա և նա փափագում էր իր համերկրացիների հետ կիսել այն։ 1527 թվականի սկզբին Սուրբ Էնդրյուսի արքեպիսկոպոս Ջեյմս Բիթոնի ուշադրությունը սևեռվել է երիտասարդ վանականի հերետիկոսական քարոզների վրա, որից հետո նա հրամայել է Հեմիլթոնին դատել։ Վերջինս փախել է Գերմանիա ու դարձել ավինյոնցի Ֆրանց Լամբերտի ուսանողը 1527 թվականի մայիսի 30-ին Ֆիլիպ Հեսսեցու կողմից բացված Մարբուրգի համալսարանում։ Այնտեղ նա հանդիպել է այնպիսի մարդկանց, ինչպիսիք էին՝ «Մութ ուժերի գրառումները» գրքի համահեղինակ Հերման վոն դեմ Բուշեն, Ջոն Ֆրիթը և Վիլյամ Թինդեյլը։
1527 թվականի ուշ աշնանը Հոմիլթոնը վերադարձել է Շոտլանդիա և ապրել ըստ իր համոզմունքների։ Նախ նա գնացել է Լինլիթգոյի մոտ գտնվող իր եղբոր տուն Քինկավելում, որտեղ հաճախ էր քարոզում, ապա շուտով ամուսնացել է ազնվական ծագմամբ մի երիտասարդ կնոջ հետ, որի անունը հայտնի չէ։ Արբրուոթի վանահայր Դեյվիդ Բիթոնը, խուսափելով բացահայտ դաժանությունից, որովհետև վախենում էր Հեմիլթոնի բարձրաշխարհիկ կապերից, հրավիրել է նրան սուրբ Էնդրյուս խորհրդակցության։ Բարեփոխիչը, ենթադրելով որ գնալու է իր մահով «հաստատելու ճշմարիտ ուսմունքի բարեպաշտությունը», ընդունել է հրավերը, և մոտավորապես մեկ ամիս նրան թույլատրել են քրոզել։
Դատ և մահապատիժ
Հեմիլթոնին հրավիրել են եպիսկոպոսների ու հոգևորականների խորհրդին, որը նախագահում էր արքեպիսկոպոսը։ Նրան մեղադրել են տասներեք մեղքերի մեջ, որոնցից յոթը հիմնված էին 1521 թվականի Մարտին Լյութերի հոգևոր ուսումնասիրությունների ու ուսմունքների բացատրության վրա։ Հեմիլթոնն ապացուցել է դրանց ճշմարտացիությունը, իսկ խորհուրդը նրան հերետիկոս է հռչակել։ Հեմիլթոնին բռնել են, հանձնել զինվորականներին՝ վստահեցնելով, որ նա իր ընկերների մոտ կվերդառնա անվնաս։ Սակայն խորհուրդը դատապարտել է նրան ու հանձնել աշխարհիկ ուժերին, որպեսզի նրան այրեն ցցի վրա որպես հերետիկոս, Սենտ Էնդրյուս քաղաքի սուրբ Սալվադորի մատուռի առջևի մուտքի առաջ։ Մահվան դատավճիռն իրականացվել է հենց նույն օրը, որպեսզի բացառվի նրա ընկերների կողմից փախուստի հնարավոր կազմակերպումը։ Նրան այրել են կեսօրից մինչև երեկոյան վեցը։ Նրա վերջին խոսքերն էին․ «Տեր Հիսուս, ընդունիր իմ հոգին»։ Հյուսիսային փողոցի մայթի սալահատակին նրա անվան սկզբնատառերով միացագիր է կազմված։
Հեմիլթոնի համարձակ վարքագիծն ավելի շատ է ուշադրության արժանացել, քան այն ուսմունքը, որի համար նա տառապանք էր կրել և մեծապես օգնել է Շոտլանդիայում բարեփոխումների տարածմանը։ Ասում էին, որ «Պատրիք Հեմիլթոնի ծուխն ազդել է այնքան մարդկանց վրա, որոնց վրա տարածվել է»։ Նահատակության ընթացքում ցուցաբերած նրա տոկունությունը հաղթել է Ալեքսանդր Ալիսիուսին, որին նշանակել էին, որպեսզի Հեմիլթոնին ցույց տա իր սխալները։ Նրա նահատակությունն անսովոր էր, քանի որ նա գրեթե մենակ էր Շոտլանդիայում բարեփոխումների լյութերական փուլում։ Նրա հայտնի միակ գրվածքները արտացոլում են հավատքի ճշմարտացիության ուսմունքը և աստվածաշնչի ու աստծո օրենքի հակադրությունը մի շարք հստակ հիմնավորումներով։ «Patrickes Places»-ը Հեմիլթոնի կողմից գրված վերնագիրը չէ, այն 1564 թվականին տրվել է Ջոն Ֆիրթի կողմից, երբ վերջինս անգլերեն է թարգմանել այդ աշխատությունը։
Սուրբ Էնդրյուսի համալսարանի ուսանողները սովորաբար խուսափում են սուրբ Սալվադորի մատուռի մոտ գտնվող Հեմիլթոնի անվան սկզբնատառերով միացագրի վրա ոտք դնելուց, վախենալով, որ իենց կանիծեն կամ կձախողվեն ավարտական քննություններին։ Անեծքից ազատվելու համար ուսանողները մասնակցում են ամեն տարի տեղի ունեցող «մայիսյան ընկղմմանը», երբ նրանք ժամը 5-ին վազելով մտնում են Հյուսիսային ծովի ջրերի մեջ՝ իրենց մեղքերից ու չար բախտից ազատվելու հույսով։
Նոր Զելանդիայի Օքլենդ քաղաքի դպրոցական շենքերից մեկը կրում է Պատրիք Հեմիլթոնի անունը։
Քեթրին Հեմիլթոն
Պատրիքի քույրը՝ Քեթրին Հեմիլթոնը, Դանբար ամրոցի կապիտանի կինն էր ու նույնպես մոլեռանդ բողոքական։ 1539 թվականի մարտին իր հավատքի համար նրան աքսորել են Բերիք-ըփոն-Թվիդ քաղաքը։ Նախկինում եղել է նաև Անգլիայում ու հանդիպել թագուհի Ջեյն Սեյմուրին ։
Ըստ պատմաբան Ջոն Սպոտիսվուդի՝ 1534 թվականին Քեթրինին բերել են Հոլիռուդհաուզ՝ թագավոր Ջեյմս V-ի ներկայությամբ նրան հերետիկոսության համար դատելու, իսկ նրա մյուս եղբայրը՝ լիվինգստոնցի Ջեյմս Հեմիլթոնը փախել է։ Թագավորը տպավորվել է մեղադրողի հարցին տրված նրա կարճ պատասխանում հնչած նվիրվածությունից։ Նա ծիծաղել է ու Քեթրինի հետ առանձին զրույց ունեցել՝ համոզելով վերջինիս հրաժարվել իր հավատքից։ Մյուս մեղադրյալները նույնպես հրաժարվել են ։
Մատենագրություն
Ավելի ծավալուն մատենագրության համար տե՛ս Ջորջ Մ․ Էլլայի գրքի ակնարկը Մաքեյի մատենագրություն․
Վոլֆրատսհաուզեն
Վոլֆրատսհաուզեն  (Wolfratshausen), կոմունա Գերմանիայի Բավարիա երկրամասում։
Ենթարկվում է Վերին Բավարյա վարչական շրջանին։ Գտնվում է Բադ Տյոլց Վոլֆրատսհաուզենի շրջանի կազմում։ Բնակչությունը կազմում է 17 992 մարդ (ըստ 2010 թվականի դեկտեմբերի 31-ի) ։ Տարածքը կազմում է 9.13 կմ²։ Պաշտոնական կոդ՝ 09 1 73 147։
Արտաքին հղումներ
Կատեգորիա:Գերմանիայի քաղաքներ
Մայմա (գյուղ, Մայմինսկի շրջան)
Մայմա (Майма), գյուղ Ռուսաստանի Ալթայի հանրապետության Մայմինսկի շրջանի կազմում։
Բնակչությունը 2010 թվականին գրանցված տվյալներով կազմում էր 16174 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:1810 թվականին հիմնադրված բնակավայրեր Կատեգորիա:Ռուսաստանի Ալթայի հանրապետության Մայմինսկի շրջանի բնակավայրեր Կատեգորիա:1811 թվականին հիմնադրված բնակավայրեր
Հայաստանի որսորդների և ձկնորսների միություն
Հայաստանի որսորդների և ձկնորսների միություն («Հայորսորդմիություն»)
Ստեղծվել է 1923 թվականին։ Բարձրագույն ղեկավար մարմինը համագումարն է (առաջինը՝ 1943 թվականին), գործադիրը՝ միության նախագահությունը։ Համախմբում է հանրապետության որսորդներին ու ձկնորսներին, աջակցում Հայաստանում բնության պահպանության, նրա ռեսուրսների ռացիոնալ օգտագործման, որսորդական և ձկնորսական սպորտի զարգացման միջոցառումներին։
Կատեգորիա:Հասարակական կազմակերպություններ
Թոմի Հիլֆիգեր
Թոմի Հիլֆիգեր (Tommy Hilfiger, ), ամերիկացի մոդելավորող, «Tommy Hilfiger» բրենդի հիմնադիրը։
Կենսագրություն և գործունեություն
Թոմի Հիլֆիգերը ծնվել և մեծացել է Նյու Յորք նահանգում։ Նա ինը երեխաներից երկրորդ էր։ Թոմիի ծնողներն ուզում էին, որ տղան դառնա ինժեներ և նրան ուղարկել են սովորելու, սակայն ապագա մոդելավորողը չի հետևել նրանց խորհրդին, կիսատ է թողել կրթությունը և մեկնել առևտրով զբաղվելու։ Հենց այդ ժամանակ էլ նա առաջին անգամ ծանոթացել է բիզնեսի հիմունքներին՝ գնել է ջինսեր, որից հետո դրանք վաճառել ավելի հարմար գնով։
Ավելի ուշ Հիլֆիգերը սկսել է հագուստ մոդելավորել տարբեր բրենդների համար, օրինակ, Քելվին Քլայն և Perry Ellis։ 1985 թվականին նա հիմնադրել է «Tommy Hilfiger Corporation» կազմակերպությունը, որն իր մասին բարձրաձայնել է միայն 1992 թվականին, երբ թողարկվել է Թոմի Հիլֆիգեր տղամարդկանց հագուստի հավաքածուն։ 1995 թվականին «Council of Fashion Designers of America»-ն Հիլֆիգերին անվանել է տղամարդկանց հագուստի լավագույն դիզայներ։
2004 թվականին կազմակերպությունն ընդլայնվել է, նրա ձեռնարկություններում աշխատում էր ավելի քան հինգ ու կես հազար մարդ, իսկ եկամուտը գերազանցում էր 1,8 միլիարդ ԱՄՆ դոլարը։ Սակայն 2006 թվականին վաճառքի քանակը նվազել է, և մոդելավորողը ստիպված էր վաճառել կազմակերպությունը 1,6 միլիարդ դոլար գումարի դիմաց։ Հետագայում ԶԼՄ-ներում դիզայների մասին կարծիքները կտրուկ տարբերվում էին։ Ոմանք քննադատում էին Հիլֆիգերի հագուստը, ուրիշները՝ հակառակը, խրախուսում էին մոդելավորողի գործունեությունը։ Այնուամենայնիվ, ներկայումս «Tommy Hilfiger» բրենդը գոյություն ունի, այդ պիտակով ջինսե հագուստը վաճառվում է, իսկ Թոմի Հիլֆիգերն ունի մեծ շահաբաժին այդ ամենից։ Այսօր Հիլֆիգերը ոչ միայն հայտնի դիզայներ է, այլ նաև հայտնի բարեգործ, սպորտը խրախուսող մարդ։ 20-րդ դարի 90-ականների սկզբին և կեսերին Հիլֆիգերն ակտիվորեն աջակցում էր Ֆորմուլա 1-ի որոշ թիմերի, իսկ 2000-ական թվականների սկզբին հովանավորում էր «Ֆերրարի» թիմին ։
Ճանաչում
Ստորև բերված են Թոմի Հիլֆիգերի մրցանակները և ճանաչման ցանկը․
Աղբյուրներ
Կատեգորիա:20-րդ դարի ամերիկացի գործարարներ Կատեգորիա:Ամերիկացի դիզայներներ Կատեգորիա:Տղամարդկանց հագուստի դիզայներներ
Բորովլևո (գյուղ, Վելիժսկի շրջան)
Բորովլևո (Боровлево), գյուղ Ռուսաստանի Սմոլենսկի մարզի Վելիժսկի շրջանի կազմում։
Քաբուսիեի բարբառ
Խոսվել է Անտիոքից արևմուտք գտնվող Քաբուսիե գյուղում։ Մոտ է Սվեդիայի բարբառին։ Բաղաձայնական համակարգով պատկանում է տեղաշարժ-տեղափոխություն խմբին. գրաբարյան ձայնեղ պայթականները վերածվում են խուլերի, խուլերը՝ ձայնեղների. հարուստ է քմային ձայնավորներով (ä, ö, ü)։
Բորովլևո (գյուղ, Վելիժսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Վելիժսկի շրջանի բնակավայրեր
Քաբուսիեի բարբառ
Ներկան և պայմանական ապառնին կազմվում են գը մասնիկով ։
Ծանոթագրություններ
Կատեգորիա:Կա ճյուղի բարբառներ Կատեգորիա:Հայերենի բարբառներ
Ստախոսների ակումբ
Ստախոսների ակումբ (The Liars' Club) հուշագիր է, որը գրել է ամերիկացի հեղինակ Մերի Քարը։ Հրապարակվել է 1995 թվականին։ Պատմում է 1960-ականների Քարի մանկության մասին, որը անցել է Հարավարևելյան Տեխասի փոքր արդյունաբերական քաղաքում ։ Վերնագիրը Քարի հայրիկի և նրա ընկերների մասին է, որոնք հավաքվում էին խմելու և պատմություններ պատմելու։ Նրանցից ոմանք աշխատում էին նավթավերամշակման գործարանում, իսկ ոմանք քիմիական գործարանում ։
Գիրքը դարձավ Նյու Յորք Թայմս ամսագրի բեսթսելեր ։ Մարթա Էլբրանդի անվան մրցանակին արժանանալուց բացի, հուշագիրը եզրափակիչ գիրքն է դառնում Ազգային քննադատների շրջանակի մրցանակի համար ։  2005 թվականին լույս է տեսնում 10-ամյակի հրատարակությունը, որտեղ Քարը կատարել է իր հավելումը ։
«Ստախոսների ակումբ»-ի հաջողությունից հետո, հրատարակվում են ևս երկու հուշ․
Սյուժե
Գիրքը պատմում է Քարի մանկության, ընտանիքում և քաղաքում մեծանալու, խմիչքի չարաշահման և հոգեբանական խնդիրների մասին։ Հուշագրում մանրամասնվում է երեխա հասակում բռնաբարության և բռնության ենթարկվելու փորձի, ինչպես նաև մոր հոգեկան անկայունության մասին ։
Գիրքը բաղկացած է երեք բաժնից, որոնցից յուրաքանչյուրը նկարագրում է կյանքի տարբեր ժամանակաշրջաններ։
Ակնարկներ
«Ստախոսների ակումբ»-ը համընդհանուր գնահատանքի է արժանանում 1995 թվականին, հրապարակվելուց հետո։ Նյու Յորք Թայմսի խմբագիր Շեյա Բալանթինը գովերգում է հուշը ։ Ստախոսների ակումբը հարգանքի տուրք է և ողբում է մի աշխարհի համար, որի հեղինակն այլևս այտեղ չի ապրում։ Դա իսկական ամերիկյան պատմությունն է ։
Ծանոթագրություններ
Կատեգորիա:Անգլերեն գրքեր Կատեգորիա:Անգլերեն գրականություն
Տալովկա (Հյուսիսային Ունգայի վտակ)
Տալովկա (Таловка), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Պիժմա գետի ձախ ափում՝ 49 կմ հեռավորության վրա Գետի երկարությունը 11 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Կամսկոմու ավազանային շրջանին, գետի ջրատնտեսային տեղամասը Վյատա գետն է, գետի ենթաավազանը Վետկա գետն է։ Գետի գետային ավազանը Կոտելնիչ գետն է՝ մինչև Կամ.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Անըճըգ (Հալեպի նահանգ)
Անըճըգ, գյուղ Արևմտյան Հայաստանում, Կիլիկիայի Հալեպի նահանգում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Տես նաև
Կատեգորիա:Արևմտյան Հայաստանի գյուղեր
Հայրենադարձության մասին օրենք (Հայաստան)
ՀՀ սփյուռքի նախարար Հրանուշ Հակոբյանի խոսքով, նախագիծը կարգավորում է հայրենադարձության պետական քաղաքականության սկզբունքները, կազմակերպչական, իրավական, ֆինանսական հիմքերը ։
Repat Armenia հիմնադրամի գործադիր տնօրեն Վարդան Մարաշլյանի խոսքով «Հայրենադարձության մասին օրենքի» նախագիծը մինչ օրս չի արժանացել քննարկման ՀՀ Ազգային Ժողովում ։
Մայնա (քաղաքատիպ ավան, Սայանոգորսկ քաղաքային օկրուգ)
Մայնա (Майна), քաղաքատիպ ավան Ռուսաստանի Խակասիա հանրապետության Սայանոգորսկ քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 5997 մարդ։
Արտաքին հղումներ
Կատեգորիա:Ռուսաստանի քաղաքատիպ ավաններ Կատեգորիա:1732 թվականին հիմնադրված բնակավայրեր Կատեգորիա:Ռուսաստանի Խակասիա հանրապետության Սայանոգորսկ քաղաքային օկրուգի բնակավայրեր
Օրթուզի (Էրզրումի գավառ)
Օրթուզի, գյուղ Արևմտյան Հայաստանում, Էրզրումի վիլայեթի Էրզրումի գավառում : Գտնվում էր Էրզրում քաղաքից 20 կմ հյուսիս-արևմոտւք, Արևմտյան Եփրատի ավազանին պատկանող գետակներից մեկի ափին՝ հարթավայրում:
Բնակչություն
1878 թվականին ուներ 50 տուն՝ 213 թուրք բնակչով: XX դարի սկզբին ուներ 46 տուն բնակիչ :
Ծանոթագրություններ
Կատեգորիա:Արևմտյան Հայաստանի գյուղեր Կատեգորիա:Յաքութիեի շրջանի համայնքներ
Անդրեևկա (գյուղ, Իզյումի շրջան)
Անդրեևկա (Андріївка), գյուղ Ուկրաինայի Խարկովի մարզի Իզյումի շրջանում։ Հիմնադրվել է 1774 թվականին։
2001 թվականի տվյալներով Անդրեևկա գյուղում բնակվում էր 50 մարդ։ Բնակավայրը զբաղեցնում է 0,289 կմ² տարածք։ Բնակչության խտությունը կազմում էր 173,01 մարդ/կմ²։
Արտաքին հղումներ
Կատեգորիա:Ուկրաինայի Խարկովի մարզի Իզյումի շրջանի բնակավայրեր Կատեգորիա:Ուկրաինայի գյուղեր Կատեգորիա:1774 թվականին հիմնադրված բնակավայրեր
Մուշեղ Գրիգորյան
Մուշեղ Զուլումի Գրիգորյան, հայ նկարիչ, գեղանկարիչ։
ՀՀ ժողովրդական նկարիչ Զուլում Գրիգորյանի որդին է։
Կենսագրություն
1983 թվականին ավարտել է Երևանի պոլիտեխնիկական ինստիտուտը։
1985-1986 թվականներին սովորել է Հայաստանի Գիտությունների Ակադեմիայի ասպիրանտուրայում։
1981-1988 թվականներին ուսանել է գեղանկարչություն հոր՝ Զուլում Գրիգորյանի արվեստանոցում։
1988 թվականից Հայաստանի նկարիչների միության անդամ է։
1985 թվականից մասնակցում է Հանրապետական և միջազգային ցուցահանդեսների։
Ստեղծագործում է հիմնականում բնանկարի, նատյուրմորտի, կոմպոզիցիաների բնագավառներում ։
Ստեղծագործական գործունեություն
Մուշեղ Գրիգորյանն ունի գեղանկարչի իր կոլորիտը։ Գործերին բնորոշ են թանձր կոլորիտը, պատկերի ստեղծման ազատությունը, անհանգիստ շարժման զգացողությունը։
Օժտված լինելով գեղանկարչի առանձնահատուկ ձիրքով, նա ունի մտավորականին անհրաժեշտ գիտելիքներ աշխարհի և կյանքի մասին, որոնք կարևորում են նրա արածը։ Նա ստեղծում է ոչ թե մտացածին, իրականությունից կտրված պատկերներ, այլ նկարում է բնությունից։
Գործերից պահվում են Հայաստանի ազգային պատկերասրահում, Հայաստանի նկարիչների միության ֆոնդում, մասնավոր հավաքածուներում (Ֆրանսիա, Անգլիա, ԱՄՆ, Իրան, Լիբանան, Սիրիա, Իսպանիա, Ավստրիա, Ռուսաստան)։
2003 թվականին ընդգրկվել է «Հազարամյակի (Millennium) արվեստի ուղեցույցում» (Բարսելոնա)։
Ցուցահանդեսներ
Անհատական ցուցահանդեսներ է ունեցել՝
Արտաքին հղումներ
Կատեգորիա:Հայ նկարիչներ Կատեգորիա:Հայաստանի նկարիչների միության անդամներ Կատեգորիա:ՀՊՃՀ շրջանավարտներ Կատեգորիա:Հայ գեղանկարիչներ
Վոլիցա-Լոբաչովսկայա
Վոլիցա-Լոբաչովսկայա (Волиця-Лобачівська), գյուղ Ուկրաինայի Վոլինի մարզի Գորոխովի շրջանում։ Հիմնադրվել է 1570 թվականին։
2001 թվականի տվյալներով Վոլիցա-Լոբաչովսկայա գյուղում բնակվում էր 322 մարդ։ Բնակավայրը զբաղեցնում է 5986 կմ² տարածք։ Բնակչության խտությունը կազմում էր 53,79 մարդ/կմ²։
Բորովլյանկա (գյուղ, Տրոիցկի շրջան)
Բնակչությունը 1989 թվականին գրանցված տվյալներով կազմում էր 2800 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ալթայի երկրամասի Տրոիցկի շրջանի բնակավայրեր
Ջոնի Դեփ
Ջոնի Դեփ (Johnny Depp, իսկական անուն ազգանունը՝ John Christopher «Johnny» Depp II, ), ամերիկացի ժամանակակից հայտնի դերասան։ Խաղացել է 50-ից ավելի ֆիլմերում։ 46 տարբեր կինոմրցանակի դափնեկիր է, ներկայացված է եղել ևս 57-ի։ Ավելի հանրահյատ նա դարձել է Թիմ Բարթոնի ֆիլմերի և «Կարիբյան ծովի ծովահենները» ֆիլմում կատարած կապիտան Ջեք Ճնճղուկի դերի շնորհիվ։ 2012 թվականին նրան գրանցել են Գինեսի ռեկորդների գրքում որպես ամենաշատ վաստակող դերասան. նա վաստակել է 75 միլիոն ԱՄՆ դոլար մեկ տարում։
Դեփի մասնակցությամբ ֆիլմերը հավաքեցին ավելի քան 3 միլիարդ դոլար Ամերիկայի Միացյալ Նահանգներում և 7,6 միլիարդ դոլար համաշխարհային շուկայում։ Դերասանի առավել հաջող կոմերցիոն նախագծերից է «Կարիբյան ծովի ծովահենները» ֆիլմաշարքը (ավելի քան 3 միլիարդ դոլար ԱՄՆ-ում), «Ալիսան հրաշքների աշխարհում» (ավելի քան միլիարդ դոլար ԱՄՆ-ում), «Չառլին և շոկոլադի գործարանը» (ավելի քան 474 միլիոն դոլար ԱՄՆ-ում) և «Զբոսաշրջիկ» (278 միլիոն դոլար ԱՄՆ-ում)  ։
Կենսագրություն և Կարիերա
Դեփը ծնվել է ԱՄՆ Կենտուկի նահանգի Օուէնսբորո քաղաքում։ Նրա հայրը՝ Ջոն Քրիստոֆեր Դեփ ավագը, աշխատում էր ճարտարագետ-շինարար, իսկ մայրը՝ Բեթթի Ստյու Պալմերը՝ մատուցողուհի ։ Նա ունի 2 քույր՝ Դեբբին և Քրիստին, և եղբայր՝ Դանիելը։ Դեփի ծնողները ամուսնալուծվել են, երբ նա դեռահաս էր։
Մայրը ամուսնանում է երկրորդ անգամ գրող Ռոբերթ Պալմերի հետ, որին Դեփը անվանում էր իր ներշնչողը։ Պապիկի մահը, ում հետ Ջոնը անց է կացրել իր ամբողջ մանկությունը, վատ է ազդում նրա հոգեկան աշխարհի վրա։ Դեփը ծանր տարավ նաև տեղափոխությունը Ֆլորիդա։ 12 տարեկանից նա սկսել է ծխել և օգտագործել ալկոհոլային խմիչքներ։ Ծնողների ամուսնալուծությունից հետո, երբ նա 15 տարեկան էր, սկսեց թմրանյութ օգտագործել, և շուտով նրան հեռացրին դպրոցից։ Շուտով նա գտավ իր համար ուրիշ հետաքրքրություն, զբաղվեց երաժշտությամբ։ Մայրը նրան նվիրում է կիթառ և Ջոնը ինքնուրույն սովորում է նվագել դրա վրա։ Շուտով նա մտնում է The kids խումբը, որը հանդես էր գալիս Ֆլորիդական գիշերային ակումբներում։ 16 տարեկանում Դեփը թողնում է, դպրոցը որպեսզի շարունակի աշխատել երաժշտության ուղղությամբ։ Սկզբում Դեփը նվագում էր P խմբում։ Ջոնի մեկ այլ հետաքրքրություններից է նկարչությունը, նա իրենց խմբի նշանի հեղինակն էր։ Դեփը հետաքրքրվում է նաև գրականությամբ, իսկ նրա սիրելի հեղինակներից մեկն է Ջեք Քերուակը, որի արվեստը խիստ ազդել է Ջոնի աշխարհայացքի վրա։
1980-ականներ
20 տարեկանում Ջոնի Դեփն ամուսնացել է գրիմ անող Լորի Էնն Էլիսոնի (Lori Anne Allison) հետ, ով 5 տարով մեծ էր դերասանից։ Նա ծանոթացրեց Ջոնիին Նիկոլաս Քեյջի հետ։ Քեյջը համոզեց Ջոնի Դեփի հանդիպել իր գործակալի հետ, ում շնորհիվ Ջոնին ստացավ դեր «Մղձավանջ կնձի փողոցում», որ և դարձավ նրա առաջին դերասանական աշխատանքը։ Սակայն նրա համար առաջին տեղում նմում էր երաժշտությունը։ Նա կարծում էր, որ կինոն կօգնի նրա գործունեությանը, բայց հակառակ Ջոնիի հույսերին, խումբը լուծարվեց։ Հետո Դեփը հայտնվեց հեռուստատեսային շոուների շարքում, ինչպես նաև Օլիվեր Սթոունի «Դասակ» ֆիլմում՝ շարքային Լեռների դերում, բայց վերջնական տարբերակում գրեթե բոլոր տեսարանները նրա մասնակցությամբ հանվել էին։
«Ջամս-Սթրիթ, 21» հեռուստասերիալը տվեց Ջոնիին դեռահաս աղջիկների կուռքի կարգավիճակ, ինչը Ջոնին տանել չէր կարողանում և ամբողջ ուժով փորձում էր ազատվել նրանցից։
«Ոսկե գլոբուսում» Ջոնին առաջին անգամ առաջադրվել է Թիմ Բարթոնի «Էդվարդ մկրատ-ձեռքեր» ֆիլմում իր կատարած գլխավոր դերի համար։ Այս ֆիլմից սկսվում է Ջոնիի և Թիմի մշտական համագործակցությունը։ Բարթոնի ֆիլմերում դերերը խաղացել են ամենակարևոր դերը Ջոնի Դեփի հանրաճանաչ դառնալու մեջ։
1990-ականներ
1990 թվականին Դեպը խաղում է գլխավոր դեր հայնտի կինոռեժիսոր Ջոն Ուոթերսի «Լացկանը» ֆիլմում։
1993 նա խաղաց գլխավոր դեր Էմիր Կուստուրիցիի «Արիզոնայի երազանք» ֆիլմում, որը ստացավ Բեռլինյան կինոփառատոնի մրցանակ և ունեցավ մեծ հաջողություն Ֆրանսիայում (ի տարբերություն ԱՄՆ-ի, որտեղ չցուցադրվեց ոչ մի կինոթատրոնում)։ Նույն թվականին Ջոնի Դեփը բացեց Viper Room ակումբը, որի համասեփականատերը նա եղավ գրեթե տաս տարի։
1994-ին սիրային կապ սկսվեց ֆոտոմոդել Քեյթ Մոսի։ Ջոնի Դեփի կարիերան վերելք էր ապրում։ 1998 թվականին Ջոնին բաժանվեց Քեյթից և ծանոթացավ ֆրանսիացի երգչուհի և դերասանուհի Վանեսա Պարադիի հետ և տեղափոխվեց Ֆրանսիա։ Զույգը երկու երեխա ունի՝ Լիլի Ռոզ Մելոդին (1999 թվական, մայիսի 27) (Lily-Rose Melody) և որդին՝ Ջեք Ջոն Կրիստոֆեր III (2002 թվական, ապրիլի 9)։ Ունի առանձնատուն Ֆրանսիայի հարավում՝ Սեն Տրոպեի մոտ, տուն Լոս Անջելեսում և մի փոքր առանձնատուն Բատից ոչ հեռու։
1995 թվականին Դեփը խաղաց Ջիմ Ջարմուշի «Դիակ» ֆիլմում։
1995-ին դուրս է գալիս «Դոն Ժուան Դե Մարկա» ռոմանտիկ դրաման, որտեղ Ջոնին խաղում է գլխավոր դերը։
1997 թվականին կայացավ Ջոնիի ռեժիսորական դեբյուտը (եթե չհաշվենք Stuff ֆիլմը, որը նկարահանել էր իր ընկերոջ՝ Ջոն Ֆրուշանտեի համար). նա նկարեց «Խիզախ» ֆիլմը, որում նաև կատարեց գլխավոր դեր։ Այդ ֆիլմը շատ սառը ընդունվեց և հաջողություն չունեցավ։
1988 թվականին դուրս եկավ Թերի Գիլիամի «Վախ և ատելություն Լաս Վեգասում» ֆիլմը, որում Դեփը խաղաց Բենիսիո դել Տորոյի հետ։ Ֆիլմը ակնհայտ ցույց էր տալիս դերասանի ֆենոմենալ հնարավորությունները, բայց այն չհանդիպեց ըմբռման լայն հանդիսատեսի շրջանում։
1999-ին Ջոնին խաղաց միանգամից երկու մռայլ ֆիլմերում. «Իններորդ դարպաս» և Թիմ Բարթոնի հաջողակ սարսափ ֆիլմ՝ «Քնկոտ հովիտ»։
Ջոնի Դեփն ունի իր անվանական աստղը Հոլիվուդյան փառքի ծառուղիում՝ № 7018-ը, այն բացվել է 1999 թվականի նոյեմբերի 16-ին։
2000-ականներ
2000 թվականին Դեփը մասնակցեց Ջուլիան Շնաբելի «Մինչև կգա գիշերը» ֆիլմի նախագծին։ Այդ ֆիլմում նա խաղացել է երկրորդ պլանի միանգամից երկու դեր՝ բանտի տրանսվեստիտ Բոն-Բոնին և սադիստ բանտապետ Լեյտենանտ Վիկտորին։ Ֆիլմը դուրս է եկել 2000 թվականին։
Նույն թվականին Դեփը նկարահանվեց Լասսե Հալսթրյոմի «Շոկոլադ» ֆիլմում, որտեղ իր խաղընկերն էր Ժուլիետ Բինոշը։ Այդ ֆիլմում Դեփ խաղացել է գնչուի դեր։
Մեկ այլ նախագիծ էր Սալի Փոթերի «Մարդը, ով լալիս էր» ֆիլմը։ Սա երրորդ ֆիլմն էր, որտեղ Ջոնին խաղաց Քրիստինա Ռիչիի հետ։ «Մարդը, ով լալիս էր» ֆիլմում Ջոնին խաղում էր գնչու-ձիագող Չեզարին, ով սիրահարված էր Ռիչիի հերոսուհուն։
2001 թվականին Դեփը խաղաց «Կոկաին» ֆիլմում։ Ֆիլմը հիմնված է նարկոդիլլեր Ջորջ Ջանգի իրական պատմության վրա, ում Ջոնի Դեփը նույնիսկ տեսակցության է գնացել բանտ։
2004 թվականին «Կարիբյան ծովի ծովահենները. «Սև մարգարտի» անեծքը» ֆիլմում Կապիտան Ջեք Ճնճղուկի դերի համար Ջոնի Դեփն առաջադրվել է Օսկարի։ Երկրորդ անվանակարգը նա ստացել է «Կախարդական աշխարհ» (2005) ֆիլմում կատարած դերի համար, իսկ երրորդը՝ «Սուիննի Թոդ, հրեշ-վարսավիր Ֆլիթ-սթրիթից» ֆիլմում կատարած դերի համար։
Դեփը երեք անգամ առաջադրվել է Օսկար, ութ անգամ՝ Ոսկե Գլոբուս մրցանակի։ 1999-ին ստացել է «Honorary César» Ֆրանսիայում։
2008 թվականի հունիսի 2-ին «MTV Movie Awards» մրցանակաբաշխությանը Ջոնի Դեփը ստացավ երկու մրցանակ՝ «Լավագույն էկրանի չարագործ» և «Լավագույն կատակերգական դեր»։
2010-ականներ
2010 թվականին Ջոնի Դեփը Անջելինա Ջոլիի հետ խաղաց «Զբոսաշրջիկ» ֆիլմում։ Այդ դերի համար նա արժանացավ Teen Choice Awards և People’s Choice Awards մրցանակների, ինչպես նաև առաջադրվեց «Ոսկե Գլոբուս» մրցանակի։
2011 թվականին Պենելոպե Կրուսի հետ խաղաց «Կարիբյան ծովի ծովահենները. Օտար ափերին» ֆիլմում։
2001 թվականին Դեփը խաղաց «Ռոմե օրագիր» ֆիլմում։
Անձնական կյանքը
1983 թվականին Ջոնին սկսել է հանդիպել նկարչուհի հետ, նրանք ամուսնացան նույն տարվա Սուրբ Ծննդյան նախօրեին։ Այդ ամուսնությունն ավարտվել է 1985 թվականին։
Ջոնի Դեփի հաջորդ կիրքը դարձավ դերասանուհի ը։ Նրանց հարաբերությունները սկսվել են 1989 թվականին։ Նրանց սիրո պատմության մասին քիչ բան է հայտնի, գուցե այն պատճառով, որ այն կարճ է տևել։
Վայնոնա Ռայդերի հետ Ջոնի Դեփը եղել է 1989-1993 թվականներին։ Հինգ ամիս նրանք ապրեցին միասին, հինգ ամիս անց Վայնոնայի մատնեմատին հայտնվեց մատանի։ Բայց նրանց հարաբերություններն ավարտվեցին մինչև ամուսնությունը։
Բաժանության պատճառը եղել էր Ջոնի Դեփի հարաբերությունները Էմբեր Հյորդի հետ։ 2014 թվականի հունվարին Ջոնին Էմբերին առաջարկություն արեց, և 2015 թվականի փետրվարի 3-ին նրանք ամուսնացան։ Սակայն նրանք, բաժանվել են 2017 թվականին։
Ջոնի Դեփը գնեց Little Halls Pond Cay կղզին Բահամյան կղզախ2018 մբում ։
Մի անգամ CNN հեռուստաալիքը հայտնեց դերասանի մահվան մասին ավտովթարում ։ Բայց պարզվեց, որ դա հակերների ձեռքի աշխատանք էր, ովքեր կոտրել էին հեռուստաալիքի կայքը։
Արտաքին հղումներ
Կատեգորիա:Ամերիկացի դերասաններ Կատեգորիա:Ամերիկացի տղամարդ կինոդերասաններ Կատեգորիա:1963 ծնունդներ Կատեգորիա:Հունիսի 9 ծնունդներ Կատեգորիա:Հոլիվուդյան փառքի ծառուղի Կատեգորիա:«Սեզար» մրցանակի դափնեկիրներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Ամերիկացի սցենարիստներ Կատեգորիա:Ամերիկացի պրոդյուսերներ Կատեգորիա:Ամերիկացի կոմպոզիտորներ Կատեգորիա:Ամերիկացի ռեժիսորներ Կատեգորիա:Ամերիկացիներ իռլանդական ծագմամբ Կատեգորիա:21-րդ դարի ամերիկացի երաժիշտներ Կատեգորիա:20-րդ դարի ամերիկացի երաժիշտներ Կատեգորիա:Գինեսի գրքի ռեկորդակիրներ
Ղ
Ղ, ղ, (անվանում՝ ղատ), հայկական այբուբենի 18-րդ տառը։ Թվային արժեքը՝ «90»   ։
Կրկնակ բաղաձայնները
Հայերենի կրկնակ ղ-ով գոյականներից են՝
և, ընդհանրապես՝ ուղիղ արմատով կազմված գոյականներ՝
Ղատասացություն
Ղատասացությունը մանկական լեզվական արատ է, երբ նախադպրոցական տարիքի երեխաները ռ հնչյունի փոխարեն արտասանում են ղ` ամաղ, ղետին, սաղնարան և այլն։ Տարիք հետ, սովորաբար, դպրոցական տարիքի մեջ մտնելուց հետո ինքնաբերաբար անցնում է։
Հայաստանի սպառողական ընկերությունների միություն
Հայաստանի սպառողական ընկերությունների միություն (Հայկոոպ)
Ղ
Ղատագրություն
Հայերենի ուղղագրության մեջ տարածված երևույթ է, երբ օտար լեզուներից, հիմնականում` լատիներենից, հունարենից, եբրայերենից փոխառնված ինչպես հասարակ, այնպես և հատուկ անուններում լ հնչյունին փոխարինում է ղ-ն՝ Երուսաղեմ, սաղմոս, Նեղոս և այլն։ Դա բացատրվում է նրանով, որ հին հայերենում «ղ»-ն արտասանվում էր որպես կոշտ «լ»։
Յունիկոդում ներկայացված է՝
Հայաստանի սպառողական ընկերությունների միություն
Ստեղծում
Ստեղծվել է 1917 թվականին։ Բարձրագույն մարմինը լիազորների համագումարն է (ՀԽՍՀ Հայկոոպի առաջինը՝ 1923 թվականին), գործադիրը՝ վարչությունը։ Ստորին օղակը՝ սպառողական ընկերությունը (կոոպերատիվ), գործում է ըստ կանոնադրության, տնօրինում հիմնական և շրջանառու միջոցները։
Ղ
Ստեղծումը և ձևերը
Ստեղծել է Մեսրոպ Մաշտոցը 405 - 406 թվականներին տառակերտման սեփական սկզբունքով։ Միջնադարում օգտագործվել են «երկաթագիր», «գրչագիր», «նոտրգիր», «շղագիր» տառատեսակները։
Հայաստանի սպառողական ընկերությունների միություն
Ստեղծում
Տնտեսական և իրավական առումով առևտրական հիմնարկություն է եղել, որն իրականացրել է առևտրի և հասարակական սննդի կազմակերպման գործը գյուղական վայրերում։ Պլանավորել է սպառողական կոոպերացիայի տնտեսական գործունեությունը, ղեկավարել գյուղատնտեսական սպառողական ընկերությունների աշխատանքները, ապահովել կոոպերատիվ դեմոկրատիայի սկզբունքների պահպանումը։
Ղ
Ստեղծումը և ձևերը
Կազմված է երեք ուղղաձիգ տարրերից, ընդ որում կարճ տարրը տեղավորված է երկարի ձախ կողմում, հավասար բարձրությամբ, և իրար են միանում վերին ծայրերից, իսկ լայնը գտնվում է երկարի աջ կողմում, ստորին ծայրից ցած, և երկարի ստորին ծայրին է միանում իր վերին ծայրով՝ Ղ։ Ունի բոլոր հինգ տառատեսակները, որոնցում պահպանում է գծագրական իր յուրահատկությունը, համարյա առանց էական ձևափոխությունների։
Հայաստանի սպառողական ընկերությունների միություն
Ստեղծում
Կազմակերպել է գյուղատնտեսական հումքի և արտադրանքի մթերումներ, արտադրում ժողովրդի սպառման ապրանքներ։ Հայկոոպը 1986 թվականին միավորել է 685 հազար փայատեր՝ 11 մլն փայատիրական ֆոնդով։ Հայկոոպի կոոպերատիվ տեխնիկումը (Երևանում) կադրեր է պատրաստել բնագավառի համար։
Կատեգորիա:Հասարակական կազմակերպություններ
Գարանյունսի գավառ
Գարանյունսի գավառ (Microrregião de Garanhuns), գավառ Բրազիլիայի Պերնամբուկու նահանգում։ Մտնում է Պերնամբուկու նահանգի գյուղատնտեսական շրջան (մարզ)ի մեջ։
Գավառի կազմ
Գավառի կազմի մեջ են մտնում հետևյալ համայնքները.
Կատեգորիա:Բրազիլիայի գավառներ Կատեգորիա:Պերնամբուկու նահանգի գավառներ
(3185) Քլինտֆորդ
(3185) Քլինտֆորդ (Clintford), աստերոիդ աստերոիդների հիմնական գոտում։ Հայտնաբերվել է 1953 թվականի նոյեմբերի 11-ին Ինդիանայի համալսարանի կողմից Բրուկլինում ։
Միջին հեռավորությունը Արեգակից կազմում է 2,364934 ա. մ., առավելագույնը մոտենում է 1,9049 ա. մ. հեռավորության վրա և հեռանում 2,8249 ա. մ. ։ Արեգակի շուրջ մեկ ամբողջական պտույտ է կատարում 1328,39 երկրային օրվա ընթացքում, իր ուղեծրով շարժվելով միջինում 0,271004 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,96° անկյուն։
Արտաքին հղումներ
Կատեգորիա:1953 թվականին հայտնաբերված աստղագիտական մարմիններ Կատեգորիա:Ինդիանայի համալսարանի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Ջեներիկ
Ջեներիկ (generic drug), դեղ, որը պարունակում է քիմիական, ակտիվ դեղաբական բաղադրիչ, որը նույնական է դեղի սկզբնական մշակողի կողմից արտոնագրվածին։ Ջեներիկ դեղերն արտադրվում և վաճառվում են արտոնագրի գործողության ժամկետի ավարտից հետո և, համապատասխանաբար, արտոնագրատիրոջ ընկերության մենաշնորհն այլ արտադրողների կողմից միջազգային ջեներիկ անունով կամ կոմերցիոն անվան տակ, որը տարբերվում է դեղը մշակողի ֆիրմային անվանումից ։
Ի տարբերություն քիմիական դեղամիջոցների, ընդհանուր կենսաբանական արտադրանքները լիովին նույնական չեն սկզբնականներին և կոչվում են կենսահամարժեք։
Ջեներիկների արտադրության պրակտիկան
Պատենտավորված արտոնագրային պաշտպանությունը կախված է որոշակի երկրի արտոնագրային իրավունքից (օրինակ՝ 12 տարի ԱՄՆ-ում, մինչև 25 տարի՝ Ռուսաստանում ): Արտոնագրի կամ այլ բացառիկ իրավունքների ժամկետը լրանալուց հետո դեղի վաճառքի իրավական սահմանափակումները կորցնում են իրենց ուժը։ Այս պահից գրեթե ցանկացած ընկերություն, որը հնարավորություն ունի տիրապետել դեղի արտադրության տեխնոլոգիային (արտադրական մեթոդի արտոնագրային մաքրության պահպանմանը) հնարավորություն է ստանում մուտք գործել շուկա։
Միջազգային փորձառություն
Ջեերիկը շուկա հանելու համար, ի տարբերություն օրիգինալ (առաջին անգամ մշակված դեղամիջոցի), գեներիկի արտադրողը պարտավոր չէ իրականացնել կլինիկական փորձարկումների ամբողջական ցիկլ. բավական է, որ նա ունենա պատշած արտադրական գործունեության կողմիից (GMP) հաստատում և, անհրաժեշտության դեպքում, անցկացնի դեղագործական համարժեքության թեստեր՝ դեղամիջոցի ներծծման աստիճանը և արագությունը, արյան մեջ առավելագույն կոնցենտրացիայի հասնելու ժամանակը և դրա արժեքը։, հյուսվածքներում և մարմնի հեղուկներում դեղամիջոցի բաշխման ծավալը, դեղամիջոցի արտազատման տեսակը և արագությունը։
Թեստավորման անհրաժեշտությունը առաջանում է ներքին ընդունման դեղերի ժամանակ։ Այսպիսով, այն դեպքերում, երբ դեղաձևերը ակտիվ նյութի լուծույթներ են սկզբնական դեղամիջոցի կոնցենտրացիայի մոտ կոնցենտրացիայիով (ներարկման լուծույթներ, կաթիլներ և ակնաբուժական և օտորինոլարինգոլոգիական պրակտիկայի լուծույթներ, ներառյալ ինհալացիոն լուծույթները, տեղական օգտագործման ջրային լուծույթներ և փոշիներ լուծույթների պատրաստման համար), թեստեր չեն պահանջվում, քանի որ լուծույթների օգտագործման ժամանակ դեղամիջոցի ֆարմակոդինամիկան նույնն է։ Թեստեր են պահանջվում այն դեղաձևերի համար, որոնց օրգանիզմ մտնող ակտիվ նյութի դինամիկան որոշվում է տարրալուծման (բերանային միջոցներ) կամ դիֆուզիայի (մոմիկներ, տրանսդերմալ պատյաններ) գործընթացներով, միևնույն ժամանակ եթե նման տարբերությունները կարող են լուրջ հետևանքներ առաջացնել կամ էականորեն ազդել ֆարմակոկինետիկայի վրա (ներքին ընդունման դեղաձևեր արագ ձերբազատմամբ՝ համակարգային ազդեցությամբ, ցածր թերապևտիկ ինդեքս, ցածր լուծելիություն, բալաստ/ակտիվ նյութի բարձր խնամակցություն, երկարատև գործողության ձևեր և այլն), կատարվում են in vivo թեստեր, այլ դեպքերում՝ in vitro թեստեր ։
Ջեներիկների առավելությունները ներառում են ցածր արժեքը (զարգացման ծախսերի, կլինիկական փորձարկումների և այլնի կամ լիցենզիայի վճարների բացակայության պատճառով), ինչպես նաև կլինիկական փորձարկումների արդեն իսկ առկա արդյունքները և դեղամիջոցի գործնական օգտագործման արդեն կուտակված փորձը (ազող նյութի) բնօրինակ դեղամիջոցի տեսքով, որը կրկնօրինակում է ջեներիկը ։
Արտոնագրային պաշտպանության ժամկետի ավարտից հետո արտոնագրատիրոջ մենաշնորհի բացակայության և կենդանիների, այնուհետև կլինիկական թանկարժեք լաբորատոր փորձերի անհրաժեշտության բացակայության պատճառով ջեներիկ դեղերի գները զգալիորեն ցածր են օրիգինալ դեղերի գներից։ Օրինակ, 2010 թվականին FDA-ի զեկույցի համաձայն, ջեներիկ դեղերի դեղատոմսերը կազմում են ընդհանուր դեղատոմսերի 70%-ը, ընդ որում, տասնամյակի ընթացքում ԱՄՆ առողջապահական համակարգում ջեներիկ դեղամիջոցների օգտագործումից խնայողությունները կազմել են 824 միլիարդ դոլար ։
2005-ին ջեներիկների արտադրության դեմ շարժում սկսվեց հենց բրենդային ընկերությունների կողմից՝ շահույթները ձեռք բերելու համար, որոնք այժմ տեսանելիորեն պատկանում են վերասինթեզող ընկերություններին, մասնավորապես՝ Հնդկաստանում, որը հավաստագրված արտահանող է India Million Health PVT LTD-ից և Չինաստանից ։
Ռուսաստանի Դաշնություն
Ռուսաստանի Դաշնությունում առանցքային խնդիրն արտադրված ջեներիկների որակն է, քանի որ, ի տարբերություն ԵՄ երկրների, որտեղ արտադրողները, անհրաժեշտության դեպքում, անցկացնում են in vivo կենսահամարժեքության թեստեր, ռուս արտադրողները սահմանափակվում են միայն ֆարմակոպեական՝ in vitro մեթոդներով ։
Թիրախային է համարվում ջեներիկ դեղամիջոցների որակը, դրանց համեմատական ​​կլինիկական արդյունավետությունը բնօրինակի հետ։ Ընդ որում, վերջինս պետք է ապացուցվի ներկայացուցչական նմուշով, ինչը բացառում է սխալ արդյունքի ստացումը։ Մյուս կողմից շատ լուրջ ճնշում կա օրիգինալ արտադրանք արտադրողների կողմից՝ երբեմն հասնելով վերասինթեզված արտադրանքի արդյունավետության լիակատար ժխտման, ինչը ոչ պակաս անհեթեթ է, քան բնօրինակը պատճենի հետ նույնացնելը(Օ․ Ի․ Կարպով)։
Օրենքի համաձայն, որպեսզի ջեներիկը մտնի ռուսական շուկա, բավական է, որ դեղ արտադրողը բիոհամարժեքության ուսումնասիրություն կատարի, և ստանդարտից (օրիգինալ ապրանքանիշից) շեղումները բավականին նշանակալի են՝ մինուս 20%-ից մինչև պլյուս 25% ։
Շուկայում ջեներիկների վերլուծություն
Ջեներիկների շուկայի աճն ուղեկցվել է դրանց արտադրության և որակի նկատմամբ պահանջների խստացմամբ, ինչը երբեմն հանգեցնում է դեղերի շուկայից դուրսբերմանը։ 2014թ.-ին ԱՄՆ Սննդամթերքի և դեղերի վարչությունը նախաձեռնեց լայնածավալ ծրագիր՝ ԱՄՆ-ից դուրս արտադրված ջեներիկների որակը ստուգելու նպատակով ։
Թեստին նախորդել է.
Ջեներիկ արտադրողների համար ավելի խիստ պահանջներ են պահպանվում նաև Մեծ Բրիտանիայում և Գերմանիայում ։
Արտաքին հղումներ
Կատեգորիա:Դեղամիջոցներ
Էրիկ Հարությունյան (ֆուտբոլիստ)
Էրիկ Հարությունյան (Erik Harutyunyan, ), ամերիկացի ֆուտբոլիստ։
Կենսագրություն
Էրիկ Հարությունյանը հաճախել է Կալիֆոռնիայի Բըբրբենքի ավագ դպրոց ։ Խաղացել է ֆուտբոլային թիմում՝ որպես հարձակվող և անկյունային պաշտպան, ինչպես նաև մասնակցել է բասկետբոլի, վոլեյբոլի և թեթև ատլետիկայի խաղերին։ 2018 թվականին, որպես ավագ, գնդակը բռնել է 53 անգամ և վաստակել 878 յարդ, 36 անգամ հակառակորդին վնասազերծել (թակլ), 5 անգամ խլել է գնդակը հակառակորդից (ինտերսեպհշեն) և 12 անգամ գնդակը հասցրել հակառակորդի գոլային գծից ներս (թաչդաուն) ։ Հարությունյանը ընդունել է Կալիֆորնիայի համալսարանի՝ ֆուտբոլ խաղալու առաջարկը ։ Նա ճանաչվել է ALL-CIF-ի ավագ խաղացող, ինչպես նաև բասկետբոլի բոլոր լիգաներում` թիմի կրտսեր և ավագ։ Հարությունյանը ծնվել է Երևանում, բայց 3 տարեկան հասակում մեկնել է ԱՄՆ։
ՀԽՍՀ Ավտոմոտոսիրող ընկերություն
ՀԽՍՀ ավտոմոտոսիրող ընկերություն ստեղծվել է 1974 թվականին։
Բարձրագույն ղեկավար մարմինը համագումարն է (առաջինը՝ 1974 թվականին), գործադիրը՝ ընկերության նախագահությունը։ ՀԽՍՀ կուսակցական, խորհրդային, արհմիութենական և կոմերիտական կազմակերպությունների, պետավտոտեսչության մարմինների համագործակցությամբ նպաստել է անձնական օգտագործման ավտոմեքենաների վթարայնության նվազեցման, ճանապարհատրանսպորտային պատահարների կանխման միջոցառումների իրականացմանը, հետիոտներին սովորեցնում ճանապարհային երթևեկության կանոնները։
Անձնական ավտոմեքենաների տեխնիկական սպասարկման համար ընկերությունը ստեղծել է կայաններ, պահպանման համար՝ կայանատեղեր։ Ունեցել է ուսանողական բազա (տարեկան պատրաստել է շուրջ 4,5 հազար վարորդ), ինքնաշեն և հնագույն մեքենաների ակումբ։ Կազմակերպել է ձևավոր վարման և ավտոմրցումներ։
Հանրապետության շրջաններում գործել են ընկերության շրջանային խորհուրդներ, հիմնարկ-ձեռնարկություններում և ուսումնական հաստատություններում՝ սկզբնական կազմակերպություններ (1500)։ 1986 թվականի դրությամբ ունեցել է 175 հազար անդամ։
Կատեգորիա:Հայկական ԽՍՀ
Մոխրածաղիկ
Մոխրածաղիկ, պատկանում է բարդածաղկավորների ընտանիքին։